WILMAN KÄYTTÖ KOULUN JA KODIN VÄLISESSÄ YHTEYDENPIDOSSA	( 14.11.2013) 
MUISTA
· Aina kun viestit huoltajan kanssa, muista että Wilma on ensisijaisesti kouluhallinnon sovellus. 
· Wilmaan kirjataan / siinä lähetetään VAIN opetuksen järjestämisen kannalta tarpeellista tietoa. Ote oppilaiden henkilötietojen käsittelyoppaasta 2012: ”Koulussa voidaan kerätä vain sellaista oppilasta, hänen huoltajiaan ja kotiaan koskevia tietoja, joiden tarpeellisuus pystytään perustelemaan oppilaan opetuksen järjestämisen kannalta.”
· Salassapitosäännösten alaista tietoa EI kirjoiteta Wilmaan (Laki viranomaisen toiminnan julkisuudesta 1999/621 pykälä 24 koulua koskevat erityisesti momentit 22, 25, 29, 30 ja 31).
· Kun kirjoitat viestejä, kirjoita vain yksi viesti kerrallaan. Ole erityisen huolellinen kun lähetät viestiä oppilaan huoltajalle, jotta viesti menee vain ja ainoastaan hänelle.  
· Ensisijainen tapa olla yhteydessä huoltajaan on puhelimitse, mutta jos huoltajaa ei saa kiinni voi asian saattaa tietoon myös Wilman kautta. Nämä Wilman ohjeet sopivat sovellettavaksi myös sähköpostissa ja tekstiviesteissä.
· Lue ”Oppilaiden henkilötietojen käsittely kodin ja koulun yhteistyössä. Opas peruskouluille”. Löytyy myös sähköisenä www.tietosuoja.fi

